**Torin varaus ja vuokraus 1.7.2024 alkaen**

Torin tilat ovat varattavissa moniin eri käyttötarkoituksiin, kuten erilaisiin tapahtumiin. Toria voivat varata satunnaiseen käyttöön järjestöt, ryhmät ja yksityishenkilöt. Näiden järjestämät ilmaistapahtumat, joihin ei sisälly myyntitoimintaa, osallistumismaksuja tai pääsylippuja, ei peritä aluevuokraa. Mahdollisesta sähkön käytöstä peritään erillinen maksu. Jos tapahtumassa on myyntipisteitä, peritään myyntipaikkamaksut myyntipisteiden koon ja lukumäärän mukaan toripaikkahinnaston mukaisesti. Tapahtumissa, joihin liittyy pääsymaksuja tai osallistumismaksuja, tapahtuma-alueen vuokra määräytyy käytetyn pinta-alan mukaan. Torilla myymisestä on olemassa erillinen torisääntö ja toripaikkamaksut.

Torilla on esiintymislava takahuoneen kera, sähkötolppa, ilmoitustaulu sekä erilaisia muistomerkkejä. Torille on haettu anniskelualuelupa kunnan toimesta, mutta varaajan tulee hakea vielä omat viranomaisluvat tapahtumalle, mikäli tapahtuman luonne sitä vaatii.

Tilaa varataan vain puoli vuotta eteenpäin. Hakemukset tulee toimittaa hyvissä ajoin sähköpostitse: kirjaamo@pelkosenniemi.fi josta hakemus toimitetaan tekniselle toimelle käsittelyyn. Huomioithan, että varaushakemus ei vielä tarkoita vahvistettua varausta.

|  |  |
| --- | --- |
| Varaajan nimi | Mahdollinen organisaatio ja y-tunnus |
| Sähköposti |
| Puhelinnumero |
| Käytöstä vastaavan nimi, sähköpostiosoite ja puhelinnumero (ellei sama kuin yllä) |
| Laskutusosoite mahdolliseen laskutukseen |
| Vuokrattava tila |
| Päivämäärä |
| Tilaisuuden kellon aika |
| Tilan käyttötarkoitus/tilaisuuden nimi |
| Arvioitu käyttäjämäärä (esim. 50) |
| Tarvitsetteko sähköä? Jos, niin minkälaista toimintaa varten? |
| Onko tapahtumassa myyntiä, peritäänkö osallistumis- tai pääsymaksuja? |
| Onko tapahtuma kaikille avoin vai yksityinen? |
| Minkälaista ohjelmaa ja toimintaa tapahtumaan sisältyy? |
| Onko tapahtumassa elintarvikemyyntiä tai tarjoilua? Onko alkoholimyyntiä? |
| Lisätietoja kunnalle |

Palauttamalla lomakkeen hyväksyt varaustilojen varaus- ja käyttöehdot (kääntöpuolella).

**Tilan varaus- ja käyttöehdot**

Kunta noudattaa tilavarauksissaan seuraavia ehtoja:

-varaajan tulee olla täysi-ikäinen ja varattavassa tilassa tulee olla paikalla täysi-ikäinen vastuuhenkilö.

-varattavaa tilaa tai sen osaa ei saa luovuttaa kolmannelle osapuolelle.

-tilan varaus edellyttää varaajan yhteystietojen luovuttamista

-varattavassa tilassa järjestettävä tilaisuus ei lähtökohtaisesti saa häiritä muuta toimintaa, asiakkaita tai käyttäjiä. Melua tai häiriötä aiheuttavista yleisötilaisuuksista sovitaan tapauskohtaisesti tilan haltijan ja tarvittaessa viranomaisten kanssa.

-varattavassa tilassa järjestettävän tilaisuuden sisältö tai luonne ei voi olla ristiriidassa Suomen lain kanssa tai hyvän tavan vastainen. Tiloja ei varata rasistiseen tai ihmisryhmiä syrjivään toimintaan eikä vaalikaranteenin aikana yksittäisten puolueiden yleisötilaisuuksiin.

-Pelkosenniemen kunnalla on tarvittaessa ja harkintansa mukaan oikeus evätä varaajan pääsy tilaan tai keskeyttää tilassa järjestettävä tilaisuus, mikäli ilmenee, että edellä mainittuja sääntöjä rikotaan tai on rikottu.

-tilojen siivous ei sisälly hintaan

Varaaja sopii kunnan kanssa erikseen:

- Jos tarvitset sähkötolpan tai torin lavan takatilan avauksen, niin sovi asiasta kunnan kiinteistöhuollon päivystyksen kanssa etukäteen. Kiinteistöhuollon päivystyksen puhelinnumero on 0400 150 630.

-Jos tarvitset sähköä tai sinulla on myyntipiste (josta peritään myyntipaikkamaksu), niin sovi maksuista Pelkosenniemen kunnan työpaja Sykkeen kanssa etukäteen. Työpajalla on maksupääte, jolla voit maksaa nämä maksut. Työpaja Sykkeen puhelinnumero on 040 8378 225.

Varaajan vastuulla on:

-että varaajan käyttämä tila ei mene naapurin tontin puolelle. Torilla ei ole selkeää rajaa maastossa, jossa kulkee kiinteistöjen raja.

-että tilaan merkittyä maksimihenkilömäärää ei saa ylittää (=paloturvallisuus)

-huolehtia mahdolliset viranomaisluvat ja -ilmoitukset (mm. turvallisuus- sekä pelastussuunnitelmat ja tarvittavat veroilmoitukset) sekä vastuuvakuutukset, mikäli tilaisuuden luonne ja kävijämäärä sitä edellyttävät. Varaaja tutustuu tilaan ja sen turvallisuuskäytäntöihin käytön alkaessa.

-hankkia ja asentaa mahdollinen äänentoisto itse, jos sellaiseen on tarvetta

-saattaa varaamansa tilan esineistö, kalusto ja tila samaan järjestykseen/kuntoon missä ne olivat käytön alkaessa. Tilan varaajan alkuvalmistelut tilassa ja loppusiivous tulee sisältyä varattuun aikaan. Tilan tulee jäädä siistiin kuntoon.

-huolehtia käytön aikaisesta järjestyksenpidosta

-tiloissa noudatetaan tilan turvallisuusohjeita

-huolehtia mahdollisten sähkötolppa- ja/tai myyntipistemaksujen maksamisesta

-käytön jälkeen sammuttaa valot ja lukitsee ovet, mikäli varaaja käyttää torin lavaa

-korvata käytön aikana rikkoutunut tai kadonnut kunnan omaisuus. Vahingosta on ilmoitettava välittömästi kunnalle.

Kunnan velvollisuudet:

-myöntää tilat varaajan käyttöön

-mahdollistaa sähkön käytön tarpeen vaatiessa